钦定古今图书集成/理学汇编/学行典/第188卷 > 王樵
## 钦定古今图书集成/理学汇编/学行典/第188卷 > 王樵

按《济南府志》：“王樵，字肩望，淄川人。咸平中，举家为辽
骑所掠。樵弃妻，挺身入辽，访父母，累年不获还，刻木
招魂以葬，立祠画像，事之如生。服丧三年，哀动行路。
又为属之尊者，次第成服，北望叹曰：‘身世如此，自比
于人可乎’？遂与俗绝。自称赘世翁，唯以论兵击剑为
事。晚年屡游塞下，画策干何承矩、耿望求灭辽复仇”，
不用，乃于城东南隅垒砖自环，谓之“茧室。”病革，入室，
自掩户，卒。